विवाहिता को फंसाया, हर्षिता से हानिया बनी; नमाज पढ़ने की भी ऑनलाइन ट्रेनिंग दी
गाजियाबाद में ऑनलाइन गेमिंग के जरिए धर्म परिवर्तन का मामला सामने आने के बाद अब सीकर में भी ऐसा ही एक सनसनीखेज प्रकरण सामने आया है। इसमें ऑनलाइन गेमिंग के जरिए एक शख्स ने विवाहिता का ब्रेन वॉश कर उसका धर्म परिवर्तन करा दिया औरThe young man gave training to convert, the married woman also stopped worshiping
गाजियाबाद में ऑनलाइन गेमिंग के जरिए धर्म परिवर्तन का मामला सामने आने के बाद अब सीकर में भी ऐसा ही केस सामने आया है। इसमें ऑनलाइन गेमिंग के जरिए एक युवक ने विवाहिता का ब्रेन वॉश कर उसका धर्म परिवर्तन करा दिया और वह हर्षिता से हानिया बन गई।
इससे पहले विवाहिता को बाकायदा नमाज व दुआ पढ़ने की ऑनलाइन ट्रेनिंग दी गई और मैसेज भेजे गए। परिजनों को जब इस घटना का पता चला तो उन्होंने एसपी को परिवाद देकर विवाहिता की सुरक्षा व ऐसा करने वालों के खिलाफ कानूनी कार्रवाई की मांग की थी।
कुछ दिन पहले गाजियाबाद में ऑनलाइन गेमिंग के जरिए धर्म परिवर्तन का मामला सामने आने के बाद केंद्र सरकार ने सभी गेमिंग ऐप का रिव्यू करने का फैसला लिया था। केंद्रीय आईटी राज्य मंत्री राजीव चंद्रशेखर ने भी भारत में सट्टेबाजी, हानिकारक और लत लगने वाले गेम्स पर बेन लगाने की बात कही थी। जबकि गाजियाबाद पुलिस ने सिंडिकेट के मुख्य आरोपी मानें जा रहे खान शहनवाज मकसूद को महाराष्ट्र के ठाणे जिले से गिरफ्तार किया था।
धर्म बदलवाने के लिए 3 स्टेप फॉलो करते थे
ऐप के जरिए बढ़ाई नजदीकी
धर्म परिवर्तन करने और सीकर सदर थाना क्षेत्र में रहने वाली इस विवाहिता ने भास्कर को बताया कि उसके पति विदेश रहते हैं। टाइम पास करने के लिए उसने ऑनलाइन गेमिंग में चली गई।
वह फ्री फायर गेम खेलने लगी और इसी दौरान एक ग्रुप लव लाइफ से जुड़ गई। उसकी जान-पहचान तैयब खान से हुई। उसने बताया कि वह अलीगढ़ का है और कपडे़ की दुकान है। उससे दोस्ती होने पर वह घंटों बातें करता और उसके इंस्टाग्राम से जुड़ गया।
इसके बाद वह ससुराल से अपने पीहर आकर रहने लगी। पीड़िता का आरोप है कि परिवार के बारे में जानकारी जुटाने के बाद तैयब ने उसे प्यार का झांसा दिया और कहा कि इस्लाम कबूल करो और नमाज पढ़ो।इसके बाद तैयब उसे धीरे-धीरे इस्लाम के बारे में बताने लगा।
मुझे उर्दू व अरबी नहीं आने पर तैयब ने नमाज व दुआ पढ़ने के ऑनलाइन तरीके भिजवाए। मैसेज भेज कर इनको फॉलो करने को कहा। कई दिनों तक चले इस सिलसिले के बाद वह भी रूचि लेने लगी और नमाज व दुआ पढ़ने के तरीके सीखे। पहनने के लिए बुर्के जैसे गाउन मंगवा लिए और उसने अपना नाम भी हर्षिता से हानिया रख लिया।
बिंदिया लगाना व मांग भरना छोड़ा तो हुआ खुलासा
विवाहिता के भाई ने बताया कि कपड़ों के तौर पर बहन के पास पहनने के लिए बुर्के देखे तो उसे शक हुआ। पता लगा कि बहन ने माथे पर बिंदिया लगाना व मांग भरना छोड़ रखा है। अपने छोटे से बेटे के प्रति लापरवाह हो गई है और धीरे-धीरे पूजा-पाठ व मंदिर से दूरी बना ली है।
इसके बाद एक दिन उसका मोबाइल चेक किया तो उसमें इस्लाम से जुड़ी चीजें मिली। समझाने पर वह सबको दूर रहने और पहले जैसी नहीं होने की चेतावनी देने लगी।
उसकी सुरक्षा को देखते हुए बुधवार को एसपी से मिलकर धर्म परिवर्तन कराने वाले तैयब खान व उसके साथी साबिर के खिलाफ परिवाद सौंपा है।
इधर, एआईसीसी हुमन राइट्स के नेशनल एक्जीक्यूटिव का कहना है कि धर्म परिवर्तन का मामला संज्ञान में आने पर एसपी से कानूनी कार्रवाई की मांग की है।
आत्महत्या की धमकी दी और आधार कार्ड मांगा 
पीड़िता ने बताया कि तैयब ने इस्लाम नहीं अपनाने पर आत्महत्या की धमकी दी। उसका ब्रेन वॉश कर उसके आधार कार्ड की फोटो मंगवा ली। जब मैंने तैयब से उसका आधार कार्ड व आईडी मांगी तो वह मुकर गया।
तैयब पठान डाट आफिशियल जीरो सेवन नाम से आईडी चला रहा है। परिजनों को सच्चाई का पता लगने पर मैंने एक रिश्तेदार से तैयब की बात कराने के बाद उसने अपनी सिम अपने साथी को दे दी। शनिवार देर शाम महिला के परिवार ने परिवाद वापस ले लिया। 